
1.ИМЕ НА ЛЕКАРСТВЕНИЯ ПРОДУКТ

Простамол уно 320 mg меки капсули 
Prostamol uno 320 mg soft capsules

2. КАЧЕСТВЕН И КОЛИЧЕСТВЕН СЪСТАВ

Всяка мека капсула съдържа 320 mg гъст екстракт от плодовете па Сереноа репенс (Serenoae repentis fructus extractum spissum) (9-11:1).
Екстрагент: етанол 96%.

3. ЛЕКАРСТВЕНА ФОРМА

Мека капсула

Овална мека желатинова капсула с непрозрачна, двуцветна червено-черна обвивка с кафява до жълтеникаво-кафява или зеленикаво-кафява (маслена) течност.

4. КЛИНИЧНИ ДАННИ
4.1. Терапевтични показания

Простамол уно с използва при възрастни мъже за лечение на смущения в уринирането при доброкачествена хиперплазия на простатата I и II стадий според Aiken.

Класификация на стадиите на доброкачествената хиперплазия на простатата (според Аlкеп*):
	Стадий
	Наименование
	Характеристики

	I
	Възпалителен стадий
	Полакиурия (дневна и нощна), никтурия, забавено начало на уриниране, слаба струя по време на уриниране, пълно изпразване на пикочния мехур

	II
	Стадий на остатъчна урина
	Начална декомпенсация, непълно изпразване на пикочния мехур, остатъчна урина

	III
	Декомпенсационен стади й
	Ишурия парадокса, остра ретенция на урина, бъбречен застой, хидронефроза, бъбречна недостатъчност


*Аlken СЕ, Leitfaden der Vrologie. Stittgart: Thieme, 1973 180-2

4.2. Дозировка и начин на приложение

Дозировка
1 мека капсула Простамол уно дневно се приема по едно и също време на деня.

Педиатрична популация
Простамол уно не е показан за употреба при деца и юноши под 18-годишна възраст за показание смущения в уринирането при доброкачествена хиперплазия на простатата I и II стадий.

Начин на приложение
Перорално приложение
Меката капсула трябва да се приема цяла, с достатъчно количество течност, след хранене.

Продължителност на лечението
Продължителността на лечението зависи от вида, тежестта и протичането на заболяването и не е ограничена във времето. Редовният ежедневен прием е много важен за успеха на лечението. Подобрение в оплакванията може да се очаква след около шест седмици. За постигане на пълна ефективност може да са необходими около три месеца. Ако оплакванията не се подобрят или се влошат, пациентът трябва да се консултира с лекар.

4.3. Противопоказания

Свръхчувствителност към активното вещество или към някое от помощните вещества, изброени в т. 6.1.

4.4. Специални предупреждения и предпазни мерки при употреба

Простамол уно само подобрява симптомите на уголемена простата, без да намалява увеличения й размер. Поради това през определени интервали пациентите трябва да посещават лекар.
Пациентът трябва да се консултира с лекар особено при наличие на повишена температура, спазъм или кръв в урината, болезнено уриниране, ищурия парадокса или остро задържане на урина, Простамол уно не трябва да се приема по време на декомпенсационния стадий (стадий III) на доброкачествената хиперплазия на простатата (вижте т, 4.1).

4.5. Взаимодействие с други лекарствени продукти и други форми на взаимодействие

Описани са само няколко случая на предполагаеми взаимодействия с варфарин. Описани са случаи на повишени стойности на INR.

4.6. Фертилитет, бременност и кърмене

Бременност и кърмене: не е приложимо, тъй като лекарственият продукт е показан само при възрастни мъже.
Няма данни по отношение на фертилитета.

4.7. Ефекти върху способността за шофиране и работа с машини

Не са провеждани проучвания за ефекта върху способността за шофиране и работа с машини.

4.8. Нежелани лекарствени реакции

Използва се следната честота за класификацията на нежеланите реакции.
Много чести: ≥1/10
Чести:	≥ 1/100 до <1/10
Нечести: ≥1/1000 до < 1/100
Редки:	≥ 1/10 000 до < 1/1 000
Много редки: < 1/10 000
С неизвестна честота: не може да се определи от наличните данни

Стомашно-чревни нарушения
Нечести: гадене, повръщане, диария, коремна болка (особено когато се приема на гладно).

Нарушения на имунната система
Възможна е появата на алергични реакции или реакции на свръхчуствителност. Честотата не е известна.

Нарушения на нервната система
Възможна е появата на главоболие. Честотата не е известна.
При поява на други нежелани реакции, неописани по-горе, трябва да се потърси консултация с лекар или фармацевт.

Съобщаване на подозирани нежелани реакции
Съобщаването на подозирани нежелани реакции след разрешаване за употреба на лекарствения продукт е важно. Това позволява да продължи наблюдението на съотношението полза/риск за лекарствения продукт. От медицинските специалисти се изисква да съобщават всяка подозирана нежелана реакция чрез национална система за съобщаване:

Изпълнителна агенция по лекарствата 
ул. „Дамян Груев” № 8
1303 София
Тел.:+359 28903417 
уебсайт: www.bda.bg

4.9. Предозиране

Досега няма описани случаи на предозиране с Простамол уно.
5. ФАРМАКОЛОГИЧНИ СВОЙСТВА
5.1. Фармакодинамични свойства

Фармакотерапевтична група: урологични средства, лекарства, използвани при доброкачествена хипертрофия на простатата
АТС код: G04CX02

Повишеното образуване на андрогена дихидротестостерон (DHT) има основно значение за етиологията на доброкачествената хиперплазия на простатата. DHT индуцира растежа на тъканите на простатата, като се свързва с цитозолните андрогенни рецептори. DHT се получава от тестостерон, чрез активиране на ензима 5-α-редуктаза. Счита се, че начинът на действие на екстракта от плодовете на Сереноа репенс е оказване на антиандрогенен ефект. Екстрактът от плодовете на Сереноа репенс блокира свързването на DHT с рецептора и инхибира активността на 5-α-редуктазата.

Други фактори, които могат да имат значение за инхибирането растежа на простатата, са: 
· инхибиране свързването с рецепторите за пролактин и потискане процесите на сигнална трансмисия;
· противовъзпалителен ефект в резултат на инхибиране на 5-липооксигеназата;
· потискане на пролиферацията на епителните клетки на простатата;
· противооточно действие.

Простамол уно не нарушава сексуалната функция.

5.2. Фармакокинетични свойства

Екстрактът от плодовете на Сереноа репенс се резорбира бързо. След перорално приложение, максимална плазмена концентрация се достига след около 1,5 часа. Други фармакокинетични данни засега не са известни. Независимо от това, липсата на тези данни се компенсира от дългогодишния клиничен опит с Простамол уно.

5.3. Предклинични данни за безопасност

При опити с животни, след еднократно или многократно приложение не са наблюдавани симптоми на интоксикация. Неклиничните данни не показват особен риск за хора въз основа на конвенционални проучвания за фармакологична безопасност, токсичност при многократно приложение, генотоксичност, канцерогенен потенциал и репродуктивна токсичност.

BERLIN-CHEMIE AG (MENARINI GROUP)

